IKTATÓSZÁM: 07-7/67-14/2017 TÁRGY:A Pécs és környéke szociális alapszolgáltatási és gyemekjóléti alapellátási központ és családi bölcsőde hálózat alapító okiratának módosítása

Melléklet:2 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2017. december 5.**-**i NYÍLT ÜLÉSÉRE

Előterjesztő: PFEFFER JÓZSEF

előterjesztés készítője: Gusa Erna szociális ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

PÉNZÜGYI ÉS ÜGYRENDI BIZOTTSÁG-

ELNÖKSÉG-

- -

Illetékes tisztségviselő: DR. ŐRI LÁSZLÓ ALPOLGÁRMESTER

Tisztelt Társulási Tanács!

A társulás által fenntartott Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat székhelye Pécs, Rákóczi u. 1. szám alatt működik. A székhelyen nyújtott szolgáltatások a szociális alapszolgáltatások körébe tartoznak, úgymint:

házi segítségnyújtás,

szociális étkeztetés,

jelzőrendszeres házi segítségnyújtás.

Az intézmény székhelyén működik továbbá a Fészek Napközbeni Gyermekfelügyelet, mely iskolás korú gyermekek napközbeni ellátását végzi, a tanítás utáni időszakban.

A Baranya Megyei Kormányhivatal Hatósági Főosztály Szociális és Gyámügyi Osztálya helyszíni hatósági ellenőrzése során megállapította, hogy a napközbeni gyermekfelügyelet székhelyen nyújtott szolgáltatásnak minősül, és végzésében felhívta a fenntartó figyelmét arra, hogy a szolgáltatást az intézmény telephelyei közül törölje.

A napközbeni gyermekfelügyelet önálló működési engedéllyel rendelkezik, mely továbbra is érvényben marad, a változást kizárólag az intézmény alapító okiratában kell átvezetni.

A fentieknek megfelelően tehát az intézmény alapító okiratában a telephelyek felsorolásából törlésre kerül a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Fészek Napközbeni Gyermekfelügyelet, a feladatellátás az okirat 4.3 „A költségvetési szerv alaptevékenysége” című pontjának szövegében kerül feltüntetésre a következők szerint:

**„Az intézmény székhelyén napközbeni gyermekfelügyeletet is működtet Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Fészek Napközbeni Gyermekfelügyelet néven.”**

Kérem a Tisztelt Társulási Tanácsot, hogy az intézmény Módosító Okiratát és a módosításokkal egységes szerkezetbe foglalt Alapító Okiratát szíveskedjen az 1. és a 2. számú mellékletek szerinti tartalommal elfogadni.

Pécs, 2017. november 22.

**Pfeffer József**

**elnök**